BASES DE SUBVENCIÓNS PARA A DINAMIZACIÓN LINGÜÍSTICA DIRIXIDAS AOS CONCELLOS E OUTRAS ENTIDADES LOCAIS DA PROVINCIA DE PONTEVEDRA PARA O ANO 2019 (PROCEDEMENTO SIA 687911)
ADMINISTRACIÓN LOCAL — Provincial — Deputación Provincial (Subvencións e axudas, 09/01/2019)

A Xunta de Goberno desta Deputación, na súa sesión ordinaria do 28 de decembro de 2018, acordou, entre outros asuntos, aprobar as seguintes bases: No artigo 5 do Estatuto de Autonomía de Galicia, en consonancia coa Constitución española, establécese que “a lingua propia de Galicia é o galego” e “os poderes públicos de Galicia garantirán o emprego do galego en todos os planos da vida pública, cultural e informativa, e disporán os medios necesarios para facilitar o seu coñecemento”. No artigo 2 da Lei 3/1983, de 15 de xuño, de normalización lingüística, concrétase que “os poderes públicos de Galicia garantirán o uso normal do galego e do castelán, linguas oficiais da comunidade autónoma galega”. Tamén, no seu artigo 4.1, se establece que “o galego, como lingua propia de Galicia, é lingua oficial das institucións da comunidade autónoma, da súa Administración local e das entidades públicas dependentes da comunidade autónoma”. No artigo 7.1 da Lei 5/1997, de 22 de xullo, de Administración local de Galicia, disponse que “o galego, como lingua propia de Galicia, é tamén da súa Administración local”. A Deputación de Pontevedra pretende consolidar o uso do galego como principal lingua de traballo e comunicación nos concellos da provincia e coas súas administradas e administrados. A institución provincial constitúe unha importante vía de dinamización lingüística xa que realiza a súa actuación pública a través dos concellos da provincia e directamente coa cidadanía. A dinamización lingüística enténdese como o proceso de promoción da lingua galega, que se leva a cabo mediante accións ou actividades (sensibilización lingüística, formación etc.), polo que a través desta convocatoria se pretende incrementar o uso desta lingua en toda a sociedade e, neste caso en particular, na provincia de Pontevedra. A Deputación convoca axudas económicas, en réxime de concorrencia non competitiva, destinadas a: A concesión das subvencións estará suxeita á dispoñibilidade orzamentaria e á realización de actividades para o período comprendido entre o 1 de xaneiro e o 31 de decembro de 2019, e farase con cargo á aplicación 19/330.3260.462.04 do Orzamento provincial para o ano 2019 por un importe total de 300.000,00 €, distribuídos da seguinte maneira: A actividade dos servizos lingüísticos locais deberán desenvolvela técnicas ou técnicos que posúan as seguintes titulacións: As funcións dos servizos de normalización lingüística que se acollan a esta convocatoria, tanto internas como externas, serán, entre outras, as seguintes: Poderán solicitar estas subvencións os concellos, as agrupacións de concellos ou as entidades locais menores da provincia de Pontevedra, de ata un máximo de 50.000 habitantes, que conten cun servizo de normalización lingüística, que pretendan crealo, ou que, carecendo del, realicen programas de dinamización da lingua galega. As solicitudes presentaranse obrigatoriamente por medios electrónicos a través do formulario normalizado dispoñible na sede electrónica da Deputación de Pontevedra, https://sede.depo. gal. Se algunha das persoas interesadas presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que fose realizada a emenda. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo para a presentación de solicitudes comezará o día seguinte ao da publicación das bases no BOPPO e rematará o 8 de febreiro de 2019. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As entidades e os concellos interesados poderán presentar unha única solicitude ao abeiro desta convocatoria. No caso das agrupacións de concellos, as entidades que forman a unión non poderán presentar solicitudes individualmente. As entidades interesadas deberán achegar coa solicitude a seguinte documentación: Nos supostos de imposibilidade material de obter o documento o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Se algunha das persoas interesadas presentase a documentación complementaria presencialmente, requiriráselle que a emende a través da súa presentación electrónica. Para estes efectos, considerarase como data de presentación aquela na que fose realizada a emenda. Todos os trámites administrativos que as persoas interesadas deban levar a cabo durante a tramitación deste procedemento terán que realizarse electronicamente a través do modelo “Instancia xenérica” dispoñible na sede electrónica da Deputación de Pontevedra, https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da Lei do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida da súa solicitude, que se arquivará sen máis trámites. As notificacións de resolucións e actos administrativos realizaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través de Carpeta Ciudadana e de Dirección Electrónica Habilitada única. Ambos sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento en que se produza o acceso ao seu contido, entendéndose rexeitadas cando transcorresen dez días naturais desde a posta á disposición da notificación sen que se acceda a este. O sistema remitiralles ás persoas interesadas avisos da posta a disposición das notificacións a conta de correo electrónico indicada na solicitude. Estes avisos non terán, en ningún caso, efectos de notificación realizada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos, a Deputación de Pontevedra practicará a notificación polos medios previstos na normativa reguladora do procedemento administrativo común. A instrución do procedemento de concesión de subvencións correspóndelle ao xefe do Servizo de Cultura e Lingua, quen realizará de oficio todas as actuacións que estime necesarias para a determinación, o coñecemento e a comprobación dos datos necesarios para o correcto outorgamento das subvencións. Unha vez efectuado o estudo de cada solicitude elaborarase un informe-proposta de concesión de subvencións que, previo informe de fiscalización de Intervención, se someterá á aprobación do órgano competente, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). As axudas económicas obxecto desta convocatoria destinaranse ao financiamento das retribucións do persoal técnico dos servizos de normalización lingüística municipais ou á realización de programas de dinamización da lingua galega. No caso dos servizos de normalización, os concellos ou, no seu caso, o concello representante dunha agrupación de concellos, serán os encargados de pagar directamente as súas nóminas e a seguridade social. A Deputación achegaralle a cada concello, agrupación de concellos ou entidade local menor solicitante un 75 % do orzamento de gastos do servizo de normalización lingüística, ata un máximo de quince mil (15.000) euros. No caso das axudas para a promoción e a dinamización do galego a institución provincial achegará un 75 % do orzamento de gastos, ata un máximo de oito mil (8.000) euros. En ambos os casos o organismo provincial contribuirá con estas porcentaxes e cantidades máximas, tendo en conta, en todo caso, a dispoñibilidade orzamentaria. Non obstante, no caso de que existise aforro tras a repartición das cantidades en función do número e importe das subvencións solicitadas, as axudas incrementaranse proporcionalmente ata chegar ao máximo establecido nesta base 5. Deste xeito, destinarase un 60 % do aforro para a liña de creación ou mantemento dos servizos de normalización lingüística e un 40 % para a liña de promoción e desenvolvemento de programas de dinamización da lingua galega en concellos ou entidades locais menores da provincia que non soliciten a subvención para o servizo de normalización lingüística. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do custo da actividade ou investimento da ou do beneficiario. As propostas de concesión de subvencións someteranse á aprobación do órgano competente. A resolución do procedemento notificaráselles ás e aos interesados conforme ao previsto no artigo 40 da LPACAP. As e os beneficiarios da subvención, unha vez concedida, quedarán obrigados a destinar os fondos percibidos á finalidade concreta para a cal se concederon, de acordo co proxecto achegado na solicitude. Unha vez notificada a aprobación das subvencións concedidas e realizada a actividade, as e os beneficiarios deberán xustificalas antes do 20 de febreiro de 2020. Para cobrar a subvención as entidades deberán presentar a seguinte documentación obrigatoriamente por medios electrónicos a través do modelo “Instancia xenérica” dispoñible na sede electrónica da Deputación de Pontevedra, https://sede.depo. gal: Para pagar a subvención terase en conta o seguinte: O pagamento efectuarase por medio dunha transferencia á conta bancaria indicada pola ou polo perceptor. Se o prazo de xustificación sinalado na base oitava vence sen que a entidade beneficiaria presente a documentación xustificativa, o Servizo de Cultura e Lingua requiriralle que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na LXS. As subvencións concedidas deberán ser devoltas ou reintegradas nos seguintes casos: De acordo co establecido na base 16.2 das de execución do Orzamento para o ano 2019 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. Estas bases reguladoras publicaranse no Boletín Oficial da Provincia de Pontevedra (BOPPO) e na sede electrónica da Deputación de Pontevedra (https://sede.depo. gal). Por outra parte, de conformidade co previsto nos artigos 17.3. b) e 20.8. a) da LXS, transmitiráselle á Base de Datos Nacional de Subvencións (BDNS) o texto da convocatoria para a súa publicación na citada base, que será a que lle dea traslado do seu extracto ao BOPPO. Os datos persoais recadados neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia os datos persoais recadados neste procedemento. As persoas interesadas poderán acceder, rectificar ou suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Contra estas bases e as resolucións administrativas que se adopten na súa execución poderase interpoñer un recurso potestativo de reposición no prazo dun mes ante o órgano que as ditou, que se entenderá como desestimado se transcorre este período de tempo sen contestar. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data en que o recurso de reposición se entenda desestimado. Para o non disposto nestas bases contemplarase o establecido na Ordenanza xeral de subvencións da Deputación de Pontevedra, nas Bases de execución do Orzamento para o exercicio 2019, na LXS e na demais lexislación de desenvolvemento.